section_heading: 2016.
paragraph_text: Nakon samo dvije sezone na Renaultovim motorima, Scuderia Toro Rosso je početkom sezone objavila da se vraća Ferrarijevim motorima, koje je koristila od 2007. do 2013. Nedostatak je bio što je Toro Rossu za ovu sezonu bio namijenjen Ferrari 060, stariji motor iz 2015. Bilo je špekulacija da će Toro Rosso kasnije u sezoni prijeći na novu specifikaciju Ferrarijevog motora 061, koji je momčad Scuderia Ferrari koristila cijelu 2016., no Franz Tost je odbacio takva nagađanja. Šef momčadi je kazao da bi to značilo da Toro Rosso mora izgraditi potpuno novi bolid za najnoviju specifikaciju Ferrarijevog motora, te da momčad financijski i vremenski nije u situaciji doći do toliko nadogradnji i izgraditi dva različita bolida u jednoj sezoni.<small><ref>Toro Rosso rules out switch to 2016 Ferrari engine Motorsport. Objavljeno 10. ožujka 2016. Pristupljeno 28. rujna 2021.</small> Novi bolid STR11 bio je nešto viši nego njegov prethodnik, te je imao i veći međuosovinski razmak. Također, momčad više nije koristila Total gorivo, već Shell V-Power Nitro+. Verstappenov momčadski kolega i za ovu sezonu je ostao Carlos Sainz.